धर्मशाला को दूसरी राजधानी बनाना दुर्भाग्यपूर्ण : शुक्ला
रोहड़ू | भारतीयजनता पार्टी प्रदेश कार्यकारिणी सदस्य सत्य प्रकाश शुक्ला ने धर्मशाला को प्रदेश की दूसरी राजधानी बनाए जाने के फैसले को दुर्भाग्यपूर्ण बताया है। शुक्ला ने मुख्यमंत्री वीरभद्र सिंह से प्रदेश हित में इस फैसले को वापस लेने की मांग की है। भाजपा ने प्रदेश सरकार की ओर से कैबिनेट में धर्मशाला को दूसरी राजधानी बनाने के फैसले को पुरी तरह से अनुचित गैर जरूरी बताया। भाजपा का कहना है कि उत्तर प्रदेश जैसे बड़े राज्य में भी दो राजधानियों की जरूरत महसूस नहीं होती, तो हिमाचल प्रदेश जैसे छोटे राज्य में दो राजधानियों का कोई औचित्य नहीं बनता। भाजपा मंडल रोहड़ू के पूर्वाध्यक्ष प्रदेश कार्यकारिणी सदस्य सत्य प्रकाश शुक्ला का कहना है कि एक तरफ जहां प्रदेश वासियों को बेहतर शिक्षा स्वास्थ्य सुविधाएं तक नहीं मिल पा रही हैं।
वहीं, राज्य सरकार धर्मशाला को प्रदेश की दूसरी राजधानी बना कर अतिरिक्त वित्तीय बोझ प्रदेश वासियों पर लाद रही है। उन्होंने कहा कि मुख्यमंत्री वीरभद्र सिंह जहां एक तरफ हर वक्त विकास कार्यों के लिए धन की कमी का रोना रोते हैं। वहीं, दूसरी तरफ ऐसे फैसले लेकर प्रदेश की खराब आर्थिक हालत को और बदत्तर बनाने पर तुले हैं।
awa_Deva hin_Deva hin_Deva